Berlingske Tidende, 1781-11-02
Paris, den 15de October. Vi vidste allerede for nogle Dage siden formedelst en overordentlig Cureer fra Madrit, at der i en af de Spanske Havne er ankommen en Fransk Fregat, og at Commandeuren paa samme er strax taget med Posten, for at begive sig til Versailles. Denne Officeer er ankommen sammesteds den 12te huj. Det er Hr. von Capellis, Commandeur paa Fregatten Ariel som Paul Jones har bragt til America, og, da den ikke kunde giøre Kongressen Tieneste, er bleven overladt til Baron vonCapellis. Han kommer nu lige fra Rhodeisland, hvorfra han afgik den 25de Augusti med Hr. von Barras's Escadre som bestod af 8 Linieskibe og 5 Fløytskibe, og havde og en sto Mængde Provision og Krigs=Munition, tillige med mange svære Kanoner og 800 Mand Tropper om Bord. Man har ikke ladet meer Mandskab blive tilbage paa Rhodeisland, end som kunde være fornødent til Øens Forsvar; og Havnen bliver bedækket af et nyt Fort, af Krigskibet Fantasque paa 74 Kanoner og en nye udrustet Fregatte. Hr. von Barras gaaer til Chesapeakbay, for at forene sig med Hr. von Grasse. Da han vil undgaae den Engelske Flode, saa kan han ikke holde sig ved Kysten, og hans Overfart vil detsaarsag blive noget forlænget, saa at man troer, han kan neppe førend den 20 eller 25de September være ankommen i Chesapeak. Hr. von Capellis mener, han maae have havt en meget god Vind, eftersom Vindene, saalænge han seylede med samme, vare bestandigen nordlige, og syntes ikke at have forandret sig siden. - Vore Generalers Planer, at angribe Lord Cornwallis" Armee, og gandske og aldeles at fordrive Engelænderne end- og for Vinteren af de sydlige Provindser. J Følge heraf skal denne Expedition blive understøttet af Hr. von Rochambeaus hele Magt, og hans Armee, som befandt sig ved Whiteplainsden 16de Augustii, skulde sætte sig den 24de i Bevægelse, for at rykke ind i Virginien, hvor den kan omtrent ankomme til samme Tid, som Escadren, i det den i det mindste behøver en Maaneds Tid til sin March. Lord Cornmallis, som uden Tvivl allerede i Forveien var underrettet om dette Udkast, havde nærmet sig henimod Portsmouth, hvor han har befæstet sig. Hans Leyr, som er aaben imod Søesiden, gjorde allerede mod Landsiden et respectabelt Anseende. 5000 Mand skulde forsvare denne Post. Dog, da samme vil alvorligen blive angreben, og Generalen kan ingen Hielp vente sig fra Søesiden, er det rimeligt, at han sammesteds vil blive forceret. - Americanerne udruste Skalupper og andre bevæbnede Fartøyer, hvilke skulde være Hr. von Grasses Flode behielpelige, til at kunne nærme sig Kysterne, som og til at transportere Hr. de la Fayettes Tropper, hvilke skulde komme ned af Jamesriver. Denne General har 4000 Mand af de smukkeste Continental Tropper hos sig, Militien uberegnet; og naar man tager dertil de 4 til 5000 Mand, som Hr. von Grasse fører med sig, tillige med de 5000 Mand, som Rochambeau har, saa vil man ikke tvivle paa, at Lord Corn allis befinder sig i en meget critisk Stilling. Jmedens mar saaledes angriber Lord Cornmallis, skal Washington skaffe General Clinton at bestille. Den Sidste kan aldeles ikke sende nogen Forstærkning til Lands mod Sønden; og da vi skulle være Mestere til Søes, saa skal han ikke ville vove Sligt paa dette Element. Vi have derfore al Aarsag, at love os endnu store Fordeele i hine Egne, førend dette Feldtog faaer Ende.